Stano Marček

**Stano MARČEK**, oficiale **Stanislav MARČEK** (naskiĝis la 5-an de januaro 1953 en Slovakio) estas slovaka esperantisto, instruisto, eldonisto, membro de Akademio de Esperanto kaj laŭreato de Premio Deguĉi.

## Profesia vivo 
Marček studis pri aparataj kaj aŭtomatigaj teĥnikoj. Post studado li laboris en paperoproduktado, tapetoproduktado kaj celulozoproduktado kaj gvidis fakon pri elektroniko.

En la 1980-aj kaj 1990-aj jaroj li laboris kiel manaĝero de sukcesa Ĉeĥoslovakia roka muzika grupo Team. Krom aliaj aferoj li prizorgis eldonon de ilia unua albumo ankaŭ en Esperantlingva versio kaj preparis Esperantan turneon.

Stano Marček estas membro de Akademio de Esperanto.

### Redaktado de gazetoj kaj revuoj 
Marček laboras kiel redaktoro de Juna Amiko (gazeto de ILEI), Esperanto aktuell (gazeto de Germana Esperanto-Asocio) kaj ekde 2013 helpas pri Esperantisto Slovaka (organo de Slovakia Esperanta Federacio), kiun li redaktis en 1985-1995.

Antaŭe li estis redaktoro de la revuoj Esperanto (2002-2013) (organo de UEA), Esperantista Vegetarano (1982-1997) kaj Heroldo de Esperanto (2000-2001) kaj kunlaboris kun Monato. En 2010 li estis enlistigita en *Panteono* de Edukado.net.

En 2014 laŭ decido de estraro de UEA estis al li aljuĝita Premio Deguĉi, konata ankaŭ kiel „esperantista pacpremio“ pro „*longtempa agado kiel instruisto de Esperanto en multaj landoj kaj pro lia ĵurnalisma agado kiel redaktoro de multaj Esperanto-gazetoj*“. Solena transdono ne okazis dum publika aljuĝo, dum la 99a Universala kongreso, pro malĉeesto de Marček,

## Persona vivo 
Stano Marček estas vidvo, patro de unu filino (naskiĝinta en 1980) kaj unu filo (naskiĝinta en 1983).

## Verkoj 
* *Esperanto per rekta metodo.* Stano Marček. Ilustris Linda Marčeková. Martin: La aŭtoro, 2006. 110p. 25&nbsp;cm. ISBN 8096958186. Komplete ilustrita 22-leciona kurso, tradukita al 44 lingvoj.

* *DVD Aŭdo-vida konversacia kurso de Esperanto por progresintoj.* Ampleksa 8-leciona lernomaterialo kun koloraj bildoj, stereaj sonoj kaj printeblaj tekstlibretoj por la lernantoj. Stano Marček. Martin: La aŭtoro, 2006. Taŭga por per-komputila aŭ TV/DVD-aparata instruado kaj grandekrana projekciado. Taŭga distrilo por E-kluboj.

* *107 krucenigmoj en Esperanto.* Stano Marček. Ilustris Linda Marčeková kaj Stano Markovič. Martin: La aŭtoro, 2008. 88p. 27&nbsp;cm. ISBN 9788089312061. Diversgrandaj kruc(vort)enigmoj.

* *KD 107 krucenigmoj en Esperanto.* Stano Marček. Ilustris Linda Marčeková kaj Stano Markovič. Martin: La aŭtoro, 2008. 88p. Diversgrandaj kruc(vort)enigmoj. Kompaktdisko kun printeblaj kaj projekcieblaj krucenigmoj en jpg- kaj pdf-formatoj. Kun permeso de la aŭtoro printi aŭ projekcii la krucenigmojn (por kursanoj aŭ klubanoj), resp. por represi ilin en Esperantaj gazetoj.

Dosiero:Esperanto mat der direkter Method.jpg|Kovrilo de la luksemburga versio de Esperanto per rekta metodo
Dosiero:Lingva amuzo.jpg|Kovrilpaĝo de Instrua amuzo; Martin, 1979
Dosiero:Krucenigmoj kaj humuro1.jpg|Kovrilpaĝo de Krucenigmoj kaj humuro, Martin, 1977

## Referencoj 
## Eksteraj ligiloj 
* Stano MARČEK en Ipernity
* Intervjuo kun Stano MARČEK
* Videoregistraĵo de transdono de la premio Deguĉi
* Aŭskultejo

Kategorio:Slovakaj esperantistoj
Kategorio:Akademio de Esperanto
Kategorio:Slovakaj ĵurnalistoj
Kategorio:Esperantistaj ĵurnalistoj
Kategorio:TEĴA
Kategorio:Naskiĝintoj la 5-an de januaro
Kategorio:Premio Deguĉi